钦定古今图书集成/方舆汇编/职方典/第1436卷 > 《勾漏洞》李纲
## 钦定古今图书集成/方舆汇编/职方典/第1436卷 > 《勾漏洞》李纲

“抱病卧云海，夙夕负深恐。宽恩听旋归，何啻丘岳重。
问津勾漏山，杖策宝圭洞。群峰罗翠屏，环合无缺空。
石盘与丹灶，遗迹可扪弄。仙游感初心，幽赏协清梦。
却来窥宸章，宝气横䗖𬟽。真行杂草隶，笔势极翔动。
大小飞白书，飘洒萦舞凤。恭惟睿知姿，多能本天纵。
妙迹藏名山，俾与万世共。林峦增炳焕，神物各护拥。”
惜无森严屋，荫覆示崇奉。何当鸠良材，为葺倾颓栋。
妖氛不肯静，中原征马哄。九庙未奠居，臣子咸愤痛。
岂知炎荒中，奎画得瞻讽。至哉博大言，粟麦固异种。
天帝及诸佛，百神共妙供。窃于藻翰间，窥见神心用。
源流此中来，基岑自兴宋。稽首归琅函，斐然成善颂。